Worcester F 80 Distinctiones

119 Loquimini veritatem vnusquisque

*Loquimini veritatem vnusquisque cum proximo suo*, Zach. 8[:16]. Minister potest definire in rebus non loquendo quod debet loquendo, quod non debet operando, quod non licet. In primo arguitur neggligencia. In secundo doctrina. In tercio vita. Primi qui non loquitur predicando orando sicut deberent sunt sicut ydola, Psal. [113:13]: *Os habent, et non loquentur.* Ysai. 56[:10]: *Canes muti non valentes latrare*. Exemplum de pastore qui anhelitu lupi impeditur a clamore. Et de illa aue marina que solet clamando premunire pastores a fluxu maris. Sed cum capitur ab hostia per rostrum non potest clamare. Vnde submerse sunt oues. Sed refert Alexander *De naturis*. Secundi peccant quia in loquendo intermiscent falsitatem, Ysai. 59[:13]: *Concepimus et loquti sumus de corde notro verba mendacii*. Tercii peccant quia incedunt superbe, Amos 6[:1]: *Ingrediuntur pompapite domum Israel*.

¶ Contra hec tria. suadet primo doctrinam ibi loquium, Act. 18[:9]: *Dixit Dominus Paulo, Noli timere sed loquere, ne taceas*. Preco enim tenetur lo-

/fol. 224vb/

qui. Secundo specificat doctrine naturam ibi, veritatem exemplo Pauli, Act. 26[:25]: *Verba sobrietatis et veritatis* eloquor. Mal. 2[:6]: *Lex veritatis fuit in ore eius*. Tercio docet humilitatis concordiam cum proximo suo, Eccli. 19[:14]: *Corripe proximum tuum ne forte non dixerit*.[[1]](#footnote-1) Igitur loquium contra necligentes veritatem, contra errantes vnusquisque cum proximo suo, contra superbientes, sed heu quia Psal. [11:2-3]: *Diminute sunt veritates a filiis homminum. Vana locuti vnusquisque ad proximum.*

1. dixerit ] *add*. ~~Item contra~~ F 80. [↑](#footnote-ref-1)